ཐེངས་འདིའི་ཚོགས་འདུའི་ཐོག་གཙོ་བོ་བོད་མིའི་མགོ་འཁྲིད་དང་སྤྱི་ཚོགས་ཀྱིས་གདོང་ལེན་བྱེད་དགོས་པའི་གནད་དོན་བཞི་སྟེ།བོད་ཀྱི་ཐུན་མོང་མ་ཡིན་པའི་རིག་གཞུང་མི་ཉམས་རྒྱུན་འཛིན་དང་།དེ་བཞིན་སྤྱི་ཚོགས་ཀྱི་འཚོ་རྟེན་དང་ཤེས་ཡོན།འཕྲོད་བསྟེན་བཅས་ཡར་རྒྱས་གོང་འཕེལ་གཏོང་རྒྱུར་འཆར་གཞི་གསར་པ་དང་ནུས་པ་མཉམ་སྤུངས་ཀྱིས་ཐབས་ལམ་འཚོལ་ཐབས་སྐོར་ཡིན་པ་དང་།གཞན་བཙན་བྱོལ་བོད་མིའི་སྤྱི་ཚོགས་སྲ་བརྟན་རྒྱུན་སྐྱོང་ཇི་ལྟར་དགོས་པའི་ཐོག་མཁས་པ་དང་ཁྱད་མཁས་མི་སྣ།སློབ་སྟོན་པ་སོགས་ནས་བོད་ཀྱི་ཆོས་དང་རིག་གཞུང་།སྐད་ཡིགབོད་བརྒྱུད་ནང་བསྟན་མི་ཉམས་རྒྱུན་འཛིན་དང་ཉམས་པ་སླར་གསོ།བོད་ཀྱི་འགྲེམས་སྟོན་ཁང་གི་ལས་དོན་ཚགས་ཚུད་སྤེལ་ཕྱོགས།དེ་བཞིན།བོད་ཀྱི་སྒྱུ་རྩལ་ཡར་རྒྱས་དང་དཔལ་འབྱོར་འཛུགས་སྐྲུན་ལས་གཞི་གོང་སྤེལ་བརྒྱུད་བོད་མིའི་དཔལ་འབྱོར་གྱི་གནས་སྟངས་ཡར་རྒྱས་ཇི་ལྟར་གཏོང་དགོས་པའི་སྐོར་ལ་གོ་སྡུར་གནང་བཞིན་ཡོད་འདུག